నకరికల్లు
నకరికల్లు , ఆంధ్ర ప్రదేశ్ రాష్ట్రములోని గుంటూరు జిల్లాకు చెందిన ఒక మండలము. ఇది సమీప పట్టణమైన నరసరావుపేట నుండి 25 కి. మీ. దూరంలో ఉంది. 2011 భారత జనగణన గణాంకాల ప్రకారం ఈ గ్రామం 2746 ఇళ్లతో, 10778 జనాభాతో 1529 హెక్టార్లలో విస్తరించి ఉంది. గ్రామంలో మగవారి సంఖ్య 5400, ఆడవారి సంఖ్య 5378. షెడ్యూల్డ్ కులాల సంఖ్య 953 కాగా షెడ్యూల్డ్ తెగల సంఖ్య 1307. గ్రామం యొక్క జనగణన లొకేషన్ కోడ్ 590048.పిన్ కోడ్: 522615. ఎస్.టి.డి.కోడ్ = 08647.
నకరికల్లు
శ్రీ షేక్ సైదా, ఈ గ్రామానికి తొలి సర్పంచిగా పనిచేశారు. ఇంకా శ్రీ కొణతం రామిరెడ్డి, శ్రీ శాగం అంజిరెడ్డి మూడు సార్లు, ఆయన భార్య శ్రీమతి శాగం పేరమ్మ ఒకసారి, శ్రీ సంగుల కొండలు, శ్రీ మొగిలి నారాయణ, శ్రీ తమ్మిశెట్టి వెంకటేశ్వర్లు, ఈ గ్రామానికి సర్పంచులుగా పనిచేశారు. [3]
ఈ ఆలయంలో క్రీ.శ. 1554 నాటి ఒక శిలాశాసనం ఉందని గుర్తించారు. శ్రీ కృష్ణదేవరాయల కాలంనాటి ఈ శాసనంలో, తిరుమలరాయ మహారాజు, బెల్లంకొండ రాజ్యాధినేత జిల్లెళ్ళ వెంగళయ్యదేవ మహారాజు, నృసింహస్వామికి నరసింహాపురం (నకరికల్లు) గ్రామాన్ని దానంచేసినట్లు ఉంది. ఢిల్లీలోని పురావస్థుశాఖ వారి డిజిటల్ గ్రంథాలయంలో దీనిని గురించిన పూర్తి వివరాలు ఉన్నట్లు, పురాతత్వ శాస్త్రఙుల కథనం. [5]